আমাদের সমাজে বয়োজ্যৈষ্ঠ ও মুরুব্বিদের স্থান অনেক উপরে; আর রাজা এবং তার পরিবারের সদস্যগণতো দেবতুল্য। সেই দৃষ্টিতে, রাণীমাতার প্রতিটি কথা আমাদের জন্যে দেব বাক্য স্বরূপ। দেব বাক্যের প্রতি সন্দেহ পোষণ কষ্মিনকালেও কল্পনা করা যায় না- এ যে পাপ। আমরা এ বিশ্বাস নিয়েই বেড়ে উঠেছি। তাই যখন কিছু নিচু মনের মানুষ আমাদের দেবতাদের নিয়ে মিথ্যে ছড়ায়, তখন প্রচণ্ড ক্ষোভ হয়। কার হবে না, বলুন? দেবতাদের নিয়ে প্রশ্ন তোলা ঘোরতর অন্যায় নয় কি? তাদের অসম্মান করলে, রাগ– ক্ষোভ হওয়াই তো স্বাভাবিক।